**Referat fra FAU-møte 25.03.25**

Tilstede:

Stina Aadland Jensen, 1. trinn

Torunn Hompland, 2. trinn

Christine Bukkøy Rødbotten (leder), 3. trinn

Ole Østerhus (kasserer), 4. trinn

Marte Jacobsen (referent), 5. trinn

Olufine Hole Hagen, 6. trinn

Johan Abrahamsson, 7. trinn

Britt Fjeldstad, rektor

**Fra 17.mai komiteen**

Tre medlemmer fra komiteen var til stede i starten av møte for å si litt om planleggingen samt fordele oppgaver til de øvrige trinnene.

Økonomi: Det er laget et budsjett, og man har kommer til at man øker prisene med 5 kr på mat og annet, og brus med 10 kr. Det er svært viktig at man ikke går med underskudd. FAU får ikke tilført midler, og har derfor ikke økonomi til å dekke et evt. underskudd.

Vurdere om man skal bruke bord og stoler som er på skolen, eller om man skal leie inn som tidligere år. Komiteen vil avgjøre dette.

**Oppgaver som må fordeles til øvrige trinn på skolen:**

* Det bes om at 6. og 7. trinn baker kaker. Det er fint hvis kakene er enkle å dele opp/servere. Videre er det fint om noen av kakene er allergivennlige.
* Elevene på 5. trinn har tidligere år hatt ansvar for å selge lodd og kort til fiskedam. Det trenges ca. 8 stykker til dette. 5. trinn kan også få lov til å samle inn pant og hvor pantepengene kan gå til klassekassen.
* Elever fra 7. trinn bærer fane og flagg i toget. Man håper at dette gjør at flere elever fra øverste trinn vil delta på arrangementet.

Klassekontakter (eller andre foreldre) tar ansvar for å samle egne trinn i toget og hjelpe til med oppstilling.

Dersom 4. trinn ikke klarer å fylle alle vakter, vil man be 3. trinn om hjelp. Komiteen tar kontakt så snart dette er avgjort. Slik det ser ut nå, vil det være behov for hjelp også fra 3. trinnsforeldre.

Komiteen ber om at FAU-representantene videreformidler til de aktuelle trinnene om hvilke oppgaver de har fått tildelt.

Med rektor

Kvalitetsoppfølging/dialog: De siste to årene har man jobbet med elevmedvirkning. Man fortsetter med dette også i år, før man bytter tema til neste år. Alle ansatte på skolen er involvert i dette arbeidet.

Det er dessverre ingen fra FAU som har anledning til å stille på møte om kvalitetsoppfølging som skal være fredag 28. mars. FAU gjør ingenting aktivt i forbindelse med årets kvalitetsoppfølging.

Årets runde med foredrag fra Barnevakten er i gang, 5. trinn har gjennomført sitt opplegg. Her er både elever og foreldre med. De øvrige trinnene: 1., 2. og 4., har sine opplegg denne uken.

Elevrådet har hatt trafikkaksjon og rektor vil gi honnør for gjennomføring av denne. Det er flott å se at elevene selv tar tak i de utfordringene man står overfor. Man håper på bedring, og følger med.

Forrige uke blåste rektor og elevrådet luft i ballene som FAU har donert til skolen. Dette ble godt tatt imot.

Det har vært en hendelse på 1. trinn hvor noen elever har hatt tilgang til en PC og hvor man har gått inn på Youtube og søkt opp «Squid Game». Man er usikker på hvor mye de har sett, og hva de har sett. Det er ingen av de voksen på SFO som har fått med seg hva som har skjedd, og det er barna selv om har fortalt. Skolen har vært i kontakt med alle de som var involvert. Det er imidlertid mange foreldre som har savnet informasjon om denne hendelsen, og man mener at skolen også burde sendt ut informasjon til alle på trinnet.

Man har nå tatt vekk skjerm fra SFO på 1. trinn. Det vil heller ikke bli vist film fast hver fredag.

Bruk av skjerm i SFO-tiden er et tilbakevendende tema på FAU-møtene. Rektor informerer om at det skal komme et skriv med nye retningslinjer for bruk av skjerm på SFO i løpet av neste eller uken etter. FAU vil vente til dette har blitt sendt ut før man sender ut spørreundersøkelse om hva foreldre tenker om skjermbruk.

Saker fra trinnene:

Rektor måtte gå tidligere og sakene som er meldt inn og som er myntet på rektor, sendes derfor på e-post denne gangen.

3. trinn:

Det er kommet ønsker om mindre skjerm på skolen på generelt grunnlag, og et ønske om at man bruker idrettshallen mer.

Man opplever at det fortsatt er problemer med låsene på dørene til toalettene. Hva har man gjort med dette? Når kan man forvente at dette blir ordnet opp i?

Foreldre som stiller spørsmål ved om det er for enkel tilgang til taket på sykkelskuret. Kan man gjøre det mindre tilgjengelig/enkelt å klatre opp?

4. trinn:

Det er ikke alle elever som dusjer etter gym og foreldre etterspør tiltak fra skolen for å sikre at dette gjøres. Dette er særlig viktig på de øverste trinnene og det gjelder både jenter og gutter. Det er viktig at man jobber for å normalisere det å dusje etter gym.

Uten rektor

**Om rehabilitering av Åstveit ungdomsskole, og valg av erstatningsskole:**

Man har tatt kontakt med utvalg for barnehage, skole og idrett, og hvor det er bedt om at noen stiller på neste utvalgsmøte for å legge frem saken. FAU vurderer at den som har sendt henvendelsen bør stille.

**Neste FAU-møte 23. april kl. 19**